Modran (Derventa)

**Modran** je naseljeno mjesto u gradu Derventi, Bosna i Hercegovina. Naselje Modran se nalazi na nadmorskoj visino od oko 255 m. Od centra matične općine udaljen je oko 9&nbsp;km. Prema preliminarnim rezultatima popisa iz 2013, bilo je upisano 417 stanovnika. Modran je centar mjesne zajednice (MZ), koja obuhvata naseljena mjesta Modran i Dažnica.

## Geografija
Modran se nalazi u središnjem dijelu brežuljkasto-talasaste i pitome uzvisine, koja se pruža od Stanara (jugozapad) do Broda (sjeveroistok). Najviša tačka tih brežuljaka je na nadmorskoj visini od 368 m (u blizini Jakeša i Odžaka). Smjer ovog lanca prati donje tokove Ukrine i Bosne. Sjeverno od Modrana izvire rječica Veličanka, a na jugozapadu njena pritoka Dažnica, čije je ušće ispod lokaliteta Velika. Veličanka je lijeva pritoka Bosne, u koju se ulijeva ispod lokalne ceste E-73 (na poziciji oko 44° 86′ 37″ S, 18° 06′ 97″).

Uz ove rijeke sve do Save prostire se plodna ravnica Posavine, pogodna za različite oblike poljoprivredne proizvodnje. Pored te djelatnosti, modransko-plehansko područje poznati je voćarski kraj, a posebno je glasovita ("plava") šljiva "posavica" ili "savka".

## Historija
Sve do 1992. historija Modrana je bila vezana za događaje u općinskom centru Derventi, o čijoj prošlosti je ostalo malo pisanih tragova.

Iz osmanlijskih izvora saznajemo da se na mjestu današnje Dervente nalazilo selo Gornja Ukrina, koje je oko 1600. godine imalo 215 kuća. Do kraja 19. vijeka izraslo je u grad sa 3.200 domaćinstava i prvim industrijskim pogonima. Prva osnovna škola je proradila 1864, a gradska bolnica dvadesetak godina kasnije. Izgrađen je parni mlin, tkačnica, štamparija, vodovod, a kroz Derventu je prošla i pruga uskog kolosjeka koja je povezivala Bosanski Brod i Sarajevo. Početkom 20. vijeka Derventa je već postala i bogato trgovačko mjesto, a njena okolina važila je kao jedan od najplodnijih krajeva tadašnje Bosne.
 
U hronologiji Župe plehanske, kojoj pripada i Modran, između ostalog, zapisano je i sljedeće:

Pred Prvi svjetski rat u Derventi su otvorene gimnazija, učiteljska i poljoprivredna škola. Nakon Drugog svjetskog rata u kome je život izgubilo oko 1000 ljudi sa ovog područja i znatnih razaranja, Derventa 1980/1990-ih godina dostiže vrhunac u svom razvoju, kada i Modran doživljava nabrži uspon.

U osnovnoj školi u Modranu, od trećeg do osmog razreda, od 20. do 22. maja 1974. bilo je oko 430 učenika, iz oko 360 porodica. U OŠ "Bratstvo-jedinstvo" bila su po dva odjeljenja učenika trećeg razreda, tri petog, a četiri šestog. U sedmom i osmom bila su po tri odjeljenja (sva označena odgovarajućim odrednicama: a - d). Tada je, znači, osnovnoškolaca (ne računajući dva prva razreda) bilo više nego što je ukupno upisano stanovnika ovog naseljenog mjesta,2013.

U martu (18. 2. 1992), u Modranu je organiziran otpor snagama bivše JNA i pridruženih srpskih paravojnih snaga, formiranjem Treće bojne Modran (u sastavu 103. HVO brigade Derventa). Bojna se branila na desetak kilometara posavskog ratišta u južnom dijelu Općine Derventa, a prvi zapovjednik je bio Nikola Lovrić, drugi Ivica Arambašić, a treći Ivan Čorluka.. Od osnutka do demobilizacije (20. aprila 1996, učestvovala je i u borbama na brodskom, šamačkom i orašačkom ratištu. U usponu snage imala je 524 vojnika. Poginulo je ili nestalo ih je 36. Međutim, zbog konstelacije vanposavskih uticaja i snage neprijatelja ta jedinica potisnuta je s odbrambenih linija, a modranski kraj, kao i sva posavska hrvatska i bošnjačka naselja, do temelja su razrušeni, a lokalno civilno stanovništvo ubijano ili prognano.

## Stanovništvo 
### Mjesna zajednica (1991) 
## Poznate osobe 
* Lea Mijatović, pjevačica
* Vedran Ćorluka, nogometaš
* Krešimir Kozina, rukometaš

## Reference 
## Vanjski linkovi 
* Zvanični sajt Općine Derventa